internet vaartha 168 Views
ఈక్విటీపై సేవలరంగం వృద్ధి ఒత్తిడి
ముంబై : సేవలరంగంలో ఏడునెలల కనిష్టానికి వృద్ధి నమోదయిందన్న సర్వేలతో ఎంపికచేసిన రంగాల్లో అమ్మకాల ఒత్తిడికి స్టాక్‌ మార్కెట్లు నత్తనడకన ముగిసాయి. బిఎస్‌ఇ సెన్సెక్స్‌ 26,843 పాయింట్ల వద్దనే స్థిరపడింది. నిఫ్టీ సూచి మాత్రం రెండు పాయింట్లు పెరిగి 8221 వద్ద స్థిరపడింది. ఆసియా మార్కెట్లపరంగాచూస్తే వాల్‌స్ట్రీట్‌ కదలికల ఆధారంగా ముగిసాయి. అమెరికా ఉపాధి గణాంకాలు విడుదలపై ఎక్కువ దృష్టిపెట్టారు. జపాన్‌ నిక్కీ 0.5శాతం లాభపడింది. హాం కాంగ్‌ హ్యాంగ్‌సైంగ్‌, చైనా షాంఘై కాంపోజిట్‌ 0.4శాతం పెరిగింది. యూరోపియన్‌ ఈక్విటీలపరంగా చూస్తే శుక్రవారం అమెరికా గణాంకాలపైనే ఎక్కువ గురిపెట్టాయి. లండన్‌ ఎఫ్‌టిఎస్‌ఇ, జర్మనీ డాక్స్‌, ఫ్రాన్స్‌ సిఎసి వంటివి 0.5 నుంచి ఒకటిశాతం పెరిగాయి. దేశీయ మార్కెట్లపరంగాచూస్తే సేవలరంగం ఏడునెలల కనిష్టస్థాయికి పడిపోయింది. మేనెలలో 51 పాయింట్లకు చేరింది. అంతకుముందునెలలో 53.7 పాయింట్లు నమోదయితే ఏడునెలల కని ష్టంగా ఉందని మార్కెట్‌సర్వేలు వెల్లడించాయి. ముడిచమురు ధరలు కూడా కొంత ప్రభావితం చేసాయి. బ్రెంట్‌ ముడిచమురు బ్యారెల్‌కు 50 డాలర్లుగా నడిచాయి. ఒపెక్‌ దేశాలు ముడి చమురు ఉత్పత్తి స్తంభనపై ఏకాభిప్రాయానికి రాకపోవడంతో మార్కెట్లు ఒత్తిడికి లోనయ్యా యి. అయితే సౌదీ అరేబియా మాత్రం మార్కెట్లకు మరింత ఇంధనాన్ని పంపిణీచేబోమని మద్దతునిచ్చింది. హిందూస్థాన్‌ యూనిలీవర్‌ షేర్లు రెండుశాతం పెరిగాయి. ఎఫ్‌ఎంసిజి మేజర్‌ కంపెనీ తన ఆహార ఉత్పత్తులు విభాగాన్ని రెండుగా విభజించేందుకున నిర్ణయించింది. యాక్సిస్‌బ్యాంకు, ఐసిఐసిఐబ్యాంకులు 3.6శాతం గాను, ఒకటిశాతంగా నిలిచాయి. ఆటోరంగంపరంగా బజాజ్‌ ఆటో, ఎంఅండ్‌ఎం, హీరోమోటోకార్ప్‌, మారతిసుజుకి, టాటామోటార్స్‌ వంటివి 0.5 నుంచి 1.6శాతానికి పెరిగాయి. టెక్నాలజీరంగంపరంగా మిశ్రమంగా ఉంది. అమెరికా ఉపాధి గణాంకాలు విడుదలకానుండటంతో ఇన్ఫోసిస్‌, విప్రోషేర్లు 0.5 శాతం మాత్రమే పెరిగాయి. ఇన్ఫోసిస్‌ 0.1శాతంపెరిగింది. టిసిఎస్‌ 0.4శాతం నష్టపోయింది. ఎంఒఐ ఎల్‌ ఐదుశాతంపెరిగింది. కంపెనీబోర్డు సమావేశం జూన్‌ ఏడవ తేదీ జరుగుతుందని ప్రకటించడమే ఇందుకుకీలకం. నాట్కోఫార్మా కంపెనీ 8.5శాతానికి పెరిగింది. మైలాన్‌ ఇంక్‌ మార్టెకింగ్‌ భాగస్వామిగా ఎఫ్‌డిఎ అనుమతిని సాధించింది. కేన్సర్‌ ఔషధం సోరాఫెనిబ్‌ మందును ఉత్పత్తిచేసింది. డాక్టర్‌ రెడ్డీస్‌ లాబ్‌ 0.5శాతం క్షీణించింది. మైలాన్‌ ఇంక్‌ జనరిక్‌ఔషధం విదాజా ఇంజెక్షన్‌ భారతీయ మార్కెట్‌లో ఒత్తిడి పెంచుతుననట్లు కనిపించడమే ఇందుకుకీలకం. ఐడియా సెల్యులర్‌ పదిశాతం పెరిగింది. మొత్తం మూడుశాతం ఈక్విటీ సంపద 1400 కోట్లలో మూడుశాతం పెరిగింది. ఇతరత్రా నష్టపోయిన కంపెనీల్లో లూపిన్‌, భెల్‌, భారతిఎయిర్‌టెల్‌, ఎల్‌అండ్‌టి, గెయిల్‌ సంస్థలు 1-2శాతం నష్టపోయాయి.